Ezequiel Calvente

Ezequiel Calvente Criado, yleensä vain Ezequiel (s. 12. tammikuuta 1991 Melilla, Espanja) on espanjalainen jalkapalloilija. Hän edustaa espanjalaista Recreativoa ja on pelipaikaltaan vasen laitalinkki.

 Seurajoukkueura 

Käytyään läpi Real Betisin junioriakatemian Ezequiel teki ensiesiintymisensä edustusjoukkueessa 29. elokuuta 2010 Segunda Divisiónin ottelussa Granadaa vastaan.El nuevo Betis se ceba con el Granada Marca. Viitattu 9.9.2010.  Kolme päivää myöhemmin pelatussa Copa del Reyn ottelussa Salamancaa vastaan hän oli joukkueen avauskokoonpanossa.El Betis se aferra a la Copa Marca. Viitattu 9.9.2010.  Hän teki samalla myös ensimmäisen ammattilaissopimuksensa, joka ulottuu kesään 2014 asti.Ezequiel renueva por cuatro temporadas Real Betis. Viitattu 9.9.2010. 

27. tammikuuta 2012 Ezequiel siirtyi loppukauden kestävällä lainasopimuksella Sabadelliin.El Betis cede a Ezequiel al Sabadell y a Calahorro al Xerez Marca. Viitattu 29.1.2012. 

 Maajoukkueura 

Ezequiel valittiin Espanjan alle 19-vuotiaiden maajoukkueeseen vuoden 2010 Euroopan-mestaruuskilpailuihin. Hän pelasi lohkovaiheen ensimmäisessä Portugalia ja viimeisessä ottelussa Italiaa vastaan, joista jälkimmäisessä hän onnistui myös maalinteossa rangaistuspotkulta. Hänen upea viimeistelynsä sai useita kehuja eri tahoilta, joista innokkaimmat ylistivät sitä "kaikkien aikojen rangaistuspotkuksi".Calvente's amazing penalty kick: our DIY version Guardian. Viitattu 9.9.2010. Ni Abreu ni Zidane...  Olé. Viitattu 9.9.2010.  Myöhemmin haastatteluissa hän totesi yrittäneensä laukausta ensimmäistä kertaa ja saaneen inspiraationsa ranskalaispelaaja Thierry Henrylta.Se lo vi hacer a Henry en un anuncio y ya he marcado así AS. Viitattu 9.9.2010.  Espanja sijoittui turnauksessa lopulta toiseksi, hävittyään loppuottelussa isäntämaa Ranskalle.

 Lähteet 

 Aiheesta muualla 

 Ezequielin esittely Futbolme-sivustolla 

Luokka:Espanjalaiset jalkapalloilijat
Luokka:Vuonna 1991 syntyneet
Luokka:Elävät henkilöt